
PËR MIRATIMIN E STUDIMIT TË HUMBJEVE TEKNIKE PËR VITIN 2009

Në mbështetje të pikës 4.5 të deklaratës rregullatore, të miratuar me vendimin e Bordit të Komisionerëve nr.12, datë 3.3.2009, Bordi i Komisionerëve të Entit Rregullator të Energjisë (ERE), në mbledhjen e tij të datës 8.9.2010, pasi analizoi studimin e humbjeve të kryer nga eksperti i pavarur “Pricewaterhouse Coopers” dhe të paraqitur nga OSSH sh.a., dhe relacionin e përgatitur nga drejtoritë teknike, 

Vendosi:

1. Të miratojë studimin e humbjeve teknike të paraqitur nga OSSH sh.a.
2. Të përcaktojë nivelin e humbjeve teknike për vitin 2009, në masën 15.2% si pjesë e nivelit total të humbjeve në sistemin e shpërndarjes, të përcaktuar në vendimin nr.46, datë 14.6.2010 “Mbi kërkesën e OSSH sh.a., lidhur me nivelin e humbjeve të energjisë elektrike për vitin 2008.”
3. Ngarkohet Drejtoria Juridike dhe e Mbrojtjes së Konsumatorit të njoftojë OSSH sh.a. për këtë vendim.
Ky vendim hyn në fuqi menjëherë. 
Ky vendim botohet në Fletoren Zyrtare.

